OzLabs/hebrew-wiki-articles huggingface dataset:
אנטוניו פרנסיסקו בונפים לופס

אנטוניו פרנסיסקו בונפים לופס (בפורטוגזית: Antônio Francisco Bonfim Lopes; נולד ב-24 במאי 1976), המכונה גם "נֶם", הוא ראש קרטל סמים ברזילאי ואחד ממנהיגי ארגון הפשע "אמיגוס דוס אמיגוס". לופס היה בעל שווי נטו של 100 מיליון ריאל (60 מיליון דולר), המנהיג הבלתי מעורער של כל ענייני הסחר בסמים בפאבלה רוסיניה שברִיוֹ ומותג על ידי ממשלת ברזיל כ"אויב הציבור מספר 1".

ביוני 2016 הוא זכה לביוגרפיה שכתב העיתונאי האנגלי מישה גלני לאחר סדרת ראיונות שנם העביר לו בכלא. הספר, שנקרא "כנופיות ריו", מספר את חייו של סוחר הסמים מההגעה לפאבלה רוסיניה ועד למעצרו בשנת 2011.

== ראשית חייו ==
לופס נולד באזור הדרומי של ריו דה ז'ניירו. הוריו עברו מפאראיבה, מדינה בצפון ברזיל כדי להימלט מהעוני שם. לפני שהיה מעורב בסחר בסמים, לופס עבד כנער משלוחים בחברת מגזינים.
== קריירה פלילית ==
לופס הפך לאכוף חוק ומאבטח של מנהיג אמיגוס דוס אמיגוס, ארסמאר רודריגס מורירה, הידוע גם בכינויו "בֵם-טֵי-וי". כאשר נהרג מורירה בשנת 2005, רצח לופס את יורשו של מורירה, אורלנדו חוזה רודריגס ותפס את השלטון כמנהיגו החדש של הארגון בשנת 2007. בתקופת שלטונו על רוסיניה היו ללופס 120 מתנקשים חמושים והיה אחראי ליותר מ-60% מהקוקאין הנצרך בריו. היו לו קשרים עם סוחרי קוקאין בבוליביה והוא היה מייבא 200 ק"ג של קוקאין מבוליביה מדי חודש. לופס התגורר באחוזה מפוארת בת 3 קומות בריו וזכה למוניטין בזכות מסיבותיו ויחסיו עם ידוענים רבים.

באמצעות חקירה של התובע הכללי במדינת מינאס גראיס, נמצא קשר ידידות בין נם לשוער העבר ברונו פרננדס דה סוזה. על פי החקירה, חברותו עם השוער הבטיחה לסוחר השפעה חזקה בגזרות מחוץ לקהילה. בין התיקים הפליליים הרבים, נם היה אחראי לרציחות ולהסתרת גוויותיהן של שתי נשים צעירות.

== המעצר בשנת 2011 ==
ב-10 בנובמבר 2011 עצרה המשטרה הפדרלית את לופס, שהתחבא בתוך מכונית טויוטה קורולה, שיצאה מרוסיניה. לופס ניסה לשחד את המשטרה בסכום של 570,000 דולר אך הם סירבו לו כאשר הנהג טען לחסינות דיפלומטית. לופס נידון ל-12 שנים בכלא פדרלי שמור של מחלקת הכלא הלאומית, באשמת סחר לא חוקי בסמים. לאחר מעצרו, נכבשה רוסיניה על ידי היחידה המשטרתית לשמירת השלום, שהוקמה על ידי מזכיר ביטחון הפנים של ריו, ז'וסה בלטראמה, במטרה להשיב את הפאבלות לשליטת המדינה.

== לקריאה נוספת ==
* כנופיות ריו: פושעים, פוליטיקאים והמלחמה על ברזיל, מאת מישה גלני, הוצאת ידיעות ספרים, 2018.

== הערות שוליים ==

קטגוריה:סוחרי סמים
קטגוריה:מורשעים בדין
קטגוריה:ברזילאים שנולדו ב-1976
יוהאן כריסטיאן פבריציוס

יוהאן כריסטיאן פבריציוס (בדנית: Johann Christian Fabricius; 7 בינואר 1745 – 3 במרץ 1808) היה אנטומולוג דני המתמחה בחרקים, שכללו באותה תקופה את כל פרוקי הרגל: חרקים, ארכנידים, סרטנים ואחרים. הוא היה תלמידו של קרל לינאוס, ונחשב לאחד האנטומולוגים החשובים ביותר של המאה ה-18, לאחר שתיאר כמעט 10,000 מינים של בעלי חיים, וביסס את הבסיס לסיווג המודרני של החרקים.

== ביוגרפיה ==

== אבולוציה ==
הרעיונות האבולוציוניים של פבריציוס אינם ידועים. הוא האמין שמקור האדם בקופים הגדולים ומינים חדשים יכולים להיווצר על ידי הכלאה של מינים קיימים. הוא גם נקרא "אבי לאמארקיזם" מאחר שהאמין כי מינים חדשים יכולים להיווצר מהסתגלות מורפולוגית. פברוסיוס כתב על השפעת הסביבה על התפתחות המינים ותופעות ברירה זוויגית (נקבות שמעדיפות את הזכרים החזקים ביותר).

== עבודתו ==
פברוסיוס נחשב לאחד האנטומולוגים הגדולים של המאה ה-18. הייתה לו יכולת מופלאה להתבונן בחרקים ובכך התעלה על מורו קרל לינאוס שנטה לצד הבוטני. פבוטיוסיוס תיאר 9,776 מינים של חרקים, בהשוואה לכ-3,000 שתיאר לינאוס. הטקסונים שתוארו על ידי פבריציוס מסומנים בקיצור F.,Fab. או Fabr.

פברוסיוס הוסיף שני תחומים חדשים למערכת הסיווג. הוא החשיב מאפיינים מלאכותיים וטבעיים כאחד. מאפיינים מלאכותיים מאפשרים קביעת המין, ותכונות טבעיות מאפשרות את הקשר בין סוגים וזנים אחרים.

בניגוד למערכת סיווג החרקים של לינאוס, שהתבססה בעיקר על מספר הכנפיים, וצורתם, השתמש פביציוס בצורת חלקי הפה כדי להגדיר מחלקה. הוא הצהיר כי "אלה שניזונים באותה צורה ובעלי ביולוגיה זהה, חייבים להיות שייכים לאותו סוג". המערכת של פברוסיוס נותרה כיום בסיס לסיווג חרקים, אף כי השמות שהציע השתנו. למשל השם שנתן לסדרת החיפושיות היה "Eleutherata", ולא "Coleoptera", והוא השתמש ב-"Piezata" עבור דבוראים שהיום מכונים Hymenoptera. פברוסיוס גם צפה כי איברי המין הזכריים יספקו מאפיינים שימושיים לסיווג, אך לא יכול היה ליישם את התובנה הזו בעצמו והיא אכן הוכחה כנכונה רק עם התפתחות המקרוסקופיים מאוחר יותר.

עבודותיו העיקריות בנושא מיון אנטומולוגיה היו:
* (1775)
* (1776)
* (1781). הכותרת המלאה: 
* (1787)
* (1792–1799)
* (1801)
* (1803)
* (1804)
* (1805)
* (1807)

רבות מהעבודות שלו ניתן למצוא בספריות דיגיטליות:
* [https://www.biodiversitylibrary.org/creator/8883#/titles הספרייה למורשת המגוון הביולוגי] (24 פריטים )
* [http://www.google.com/search?tbo=p&tbm=bks&q=inauthor:%22Johann+C.+Fabricius%22&gws_rd=ssl#q=inauthor:%22Johann+C.+Fabricius%22&tbm=bks&tbs=bkv:r Google Books] (24 פריטים )
* [http://gallica.bnf.fr/Search?p=1&adva=1&adv=1&reset=&urlReferer=%2Fadvancedsearch%3Flang%3DFR&enreg=&tri=&submit1=Lancer+la+recherche&catsel1=f_title&cat1=&ope2=MUST&catsel2=f_creator&cat2=Fabricius%2C+Johann+Christian&ope3=MUST&catsel3=f_tdm&cat3=&date=daTo&daFr=&daTo=&sel_collection=toutesCollections&biblio=Bibliothèque+nationale+de+France&sel_source=toutSources&biblioSpecifique=Gallica&sel_provenance_Part=toutPartenaires&sel_provenance_Edist=toutSNE&dateMiseEnLigne=indexDateFrom גליצה] (12 פריטים )
* HathiTrust (פריט אחד )

פברוסיוס כתב גם כמה עבודות על כלכלה, אם כי אלה חשובות הרבה פחות מיצירותיו הזואולוגיות. הם כוללים (1773), (1786–1790) (1781).

== קישורים חיצוניים ==

* 

== הערות שוליים ==

קטגוריה:אנטומולוגים
קטגוריה:זואולוגים דנים
קטגוריה:ילידי 1745
קטגוריה:דנים שנפטרו ב-1808
אוטוליזה

בביולוגיה, אוֹטוֹלִיזָה (בעברית: תֶּמֶס עַצְמִי) תהליך הידוע כעיכול עצמי, מתייחס להרס של התא דרך פעולת האנזימים של התא עצמו.

האוטוליזה היא תוצאה של פעולת אנזימי עיכול שבתוך התאים (בליזוזום). המונח עשוי גם להתייחס לעיכול של אנזים אחד על ידי מולקולה אחרת של אותו אנזים.

שם המונח נובע מצירוף של מילים ביוונית עתיקה αὐτο- ("עצמי") ו- λύσις ("פיצול").

תהליך פירוק הרקמות יכול להתרחש על ידי מספר גורמים. חלק מגורמים אלו כוללים שפיכת אנזים, פעילות חרקים ופעילות חיידקית.

== הרס תאים ==
הרס תאים אוטוליטי אינו שכיח באורגניזמים חיים בוגרים, ומתרחש בדרך כלל בתאים פצועים וברקמות גוססות. תהליך של אוטוליזה מתחיל על ידי ליזוזומים של התאים המשחררים אנזימי עיכול לציטופלזמה. אנזימים אלו משתחררים עקב הפסקת תהליכים פעילים בתא, ולא כתהליך פעיל. במילים אחרות, למרות שהאוטוליזה דומה לתהליך הפעיל של עיכול חומרים מזינים על ידי תאים חיים, התאים המתים אינם מעכלים את עצמם באופן פעיל כפי שנטען לעיתים קרובות, וכפי שנראה כי המונח המקביל "עיכול-עצמי" אכן רומז על משמעות התהליך. ניתן להפחית את האוטליזה של אברוני תאים בודדים אם האברון מאוחסן במאגר איזוטוני בתנאי הקפאה לאחר תהליך של שבירת התא.

== שימושים ==
בריפוי פצעים הטריה (התייבשות אוטוליטית) יכולה להיות תהליך מועיל, כאשר הגוף מתפרק ומחסל רקמות מתות, כך שרקמות אלו יוכלו להישטף או להיסחף מאליהן. חבישות מודרניות לפצעים, העוזרות לשמור על לחות הפצע, יכולות לסייע בתהליך זה.

בתעשיית המזון אוטוליזה כוללת הרג של שמרים ועידוד פירוק תאים של שמרים על ידי אנזימים שונים. השמרים האוטוליזיים המתקבלים משמשים כתוספת לטעם או כמשפרי טעם. עבור תמצית שמרים, כאשר תהליך זה מופעל על ידי תוספת של מלח בישול, הוא מכונה פלסמוליזה.

בייצור משקאות מותססים, אוטוליזה יכולה להתרחש כאשר המאסט או הוורט נשארים בתהליך ההתססה למשך זמן רב. בבישול בירה אוטוליזה גורמת לטעמים בלתי רצויים. אוטוליזה בייצור יינות היא לרוב לא רצויה, אך במקרה של השמפניות הטובות ביותר היא מרכיב חיוני ביצירת טעם ותחושת פה.

=== באפייה ===
בתהליך של אפיית לחם, המונח (או המונח מאותו המקור הנפוץ יותר בצרפתית : autolyse) מתואר כתקופה של מנוחה בעקבות ערבוב ראשוני של קמח ומים, לפני ששאר החומרים (כגון מלח ושמרים) מתווספים לבצק. המונח נתבע על ידי הכימאי ופרופסור האפייה הצרפתי רמון קאלבל, שפרסם הרבה מאמרים בנושא. בפועל, השיטה עצמה, גם אם לא נקראה בעבר במפורש "אוטוליזה", הייתה נהוגה גם בעבר כאשר תרבויות שונות נהגו בדרכים דומות בעת אפיית לחם, דרכים שהזכירו את האוטוליזה, ואף נמנעו לחלוטין מלישה בעת הכנת לחם.

קאלבל המליץ על הנוהל כאמצעי להפחתת זמן הלישה, המביא בכך לשיפור במדדים שונים כגון טעם הלחם וצבעו. זמני לישה ארוכים מכניסים את בצק הלחם לחמצן אטמוספירי, שמלבין את הקרוטנואידים הקיימים באופן טבעי בקמח הלחם, ו"גונב" מהקמח את צבעו הקרמי וטעמיו הטבעיים.

אוטוליזה הופכת את הבצק קל יותר לעיצוב ומשפרת את המבנה של הבצק. כאשר אחוז הגלוטן נמוך והשימוש הוא רק בקמח לבן, אפשר להפחית למינימום את זמן האוטוליזה ולקצר את זמן הכנת הלחם והלישה.

== ראו גם ==
*התפחה
*ממרח מרמייט
*מוות תאי מתוכנת
*נזק תא-קטלני (באנגלית)

== קישורים חיצוניים ==

* [https://www.hashulchan.co.il/blog/אוטוליזה-אהובתי/ אוטוליזה אהובתי], ברי יוגב - טחנת קמח,25 ביוני 2019, השולחן
* [https://he.thpanorama.com/articles/biologa/qu-es-la-autolisis-biologa.html מהי אוטוליזה? (ביולוגיה)], Thpanorama

== הערות שוליים ==

קטגוריה:תהליכים תאיים
פייר אנדרה לטריי

פייר אנדרה לטריי (בצרפתית: Pierre André Latreille; 29 בנובמבר 1762 – 6 בפברואר 1833) היה אנטומולוג צרפתי, שהתמחה בפרוקי-רגליים. עבר תהליך הכשרה בלימודי כמורה לפני המהפכה הצרפתית, נכלא בעקבות כך, וקיבל את חירותו לאחר שמצא בכלא מין נדיר של חיפושית ().

הוא פרסם את עבודתו החשובה הראשונה בשנת 1796 (Précis des caractères génériques des insectes) ובסופו של דבר הועסק על ידי Muséum National d'Histoire Naturelle. עבודתו מרחיקת הראות שלו על פרוקי הרגליים סיסטמטיקה וטקסונומיה צברה לו כבוד ושבחים, ובזכותה נתבקש על ידי ז'ורז' קיווייה לכתוב את הכרך על פרוקי רגליים באחת העבודות הגדולות של התקופה, Le Règne Animal, (ממלכת בעלי החיים) כרך זה היה היחידי שלא נכתב על ידי קיווייה.

לטריי נחשב לאחד מהאנטומולוגים הבולטים בתקופתו, ותואר על ידי יוהאן כריסטיאן פבריציוס כ"אנטומולוג הטוב ביותר בזמננו" ועל ידי אחד מתלמידיו המפורסמים ז'אן ויקטור אדווין כ"נסיך האנטומולוגים".

== קישורים חיצוניים ==

* 

קטגוריה:אישים הקבורים בבית הקברות פר לשז
קטגוריה:חברי האקדמיה המלכותית השוודית למדעים
קטגוריה:חברי האקדמיה הצרפתית למדעים
קטגוריה:בוגרי אוניברסיטת פריז
קטגוריה:זואולוגים צרפתים
קטגוריה:אנטומולוגים
קטגוריה:צרפתים שנולדו ב-1762
קטגוריה:צרפתים שנפטרו ב-1833
Hymn: In Concert

Hymn: In Concert הוא אלבום ההופעה החמישי של הזמרת-יוצרת האנגלייה שרה ברייטמן.<ref name=":1"></ref> אלבום ההופעה יצא לאור ב-15 בנובמבר 2019, בהוצאת חברת התקליטים איגל רוק אנטרטיינמנט.<ref name=":1" /> לפני שיצא אלבום הופעה זה, הוציאה ברייטמן אלבום וידאו באותו השם.<ref name=":2" />

עטיפתו של אלבום ההופעה זהה לזו של Hymn עצמו, כמו גם לזו של אלבום הווידאו הנלווה.<ref name=":1" />

== רשימת רצועות ==

== מיקומי שיא ==

== אלבום וידאו ==

Hymn: In Concert הוא אלבום הווידאו האחד עשר של הזמרת-יוצרת האנגלייה שרה ברייטמן. אלבום הווידאו יצא לאור בארצות הברית ובקנדה ב-29 בנובמבר 2018, על ידי חברת התקליטים דקה גולד. הוא הופק על ידי פרנק פיטרסון וברייטמן וכולל ביצועים של שירים כדוגמת "Sogni" ו-"Pie Jesu".<ref name=":2"></ref>

אלבום הווידאו יצא באמצע סיבוב ההופעות, "Hymn: Sarah Brightman in Concert".

== רקע והפקה ==
Hymn: In Concert מכיל שירים בסגנון הפופ ורוק ושירים בסגנון המוזיקה הקלאסית. אלבום הווידאו יצא כמה שבועות לאחר צאתו של האלבום, Hymn, עליו הוא נתמך. את אלבום הווידאו הפיק פרנק פיטרסון ביחד עם שרה ברייטמן. הוא כולל ביצועים לשירים שונים שהופצו במהלך הקריירה שלה.<ref name=":0"></ref>

בנוסף לכך, הוקלט האלבום בשנת 2018 באחד מן המופעים אשר נכללו בסיבוב ההופעות, "Hymn: Sarah Brightman in Concert".

== רשימת רצועות ==

== קישורים חיצוניים ==

* [https://www.discogs.com/Sarah-Brightman-Hymn-Sarah-Brightman-In-Concert/release/12988733 Hymn: Sarah Brightman In Concert] באתר Discogs

== הערות שוליים ==

קטגוריה:אלבומי הופעה מ-2019
קטגוריה:אלבומי וידאו מ-2018
קטגוריה:אלבומי הופעה של שרה ברייטמן
קטגוריה:אלבומי וידאו של שרה ברייטמן
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:סרטי הופעה
קטגוריה:אלבומים שהופקו על ידי פרנק פיטרסון
Voce – Sarah Brightman Beautiful Songs

Voce – Sarah Brightman Beautiful Songs הוא אלבום האוסף השביעי של הזמרת-יוצרת האנגלייה שרה ברייטמן.<ref></ref> אלבום האוסף יצא לאור ב-19 במרץ 2014, בהוצאת חברת התקליטים יוניברסל מיוזיק גרופ. אלבום האוסף הופץ על ידי חברת התקליטים יוניברסל מיוזיק גרופ ביפן בלבד.

אלבום האוסף הגיע למקום ה-13 במצעד האלבומים היפני.

== רקע והפקה ==
Voce – Sarah Brightman Beautiful Songs מכיל את מיטב שיריה האהובים של ברייטמן, אשר הוקלטו ובוצעו על ידה במהלך הקריירה שלה, כדוגמת "A Question of Honour", "A Whiter Shade of Pale" ו-"Amazing Grace". ביפן, זכה אלבום האוסף להצלחה נאה, כאשר בשבוע צאתו נמכר שם בכ-31,278 עותקים.

בדומה לאלבום האוסף, Amalfi – Sarah Brightman Love Songs, גם באלבום זה נכללים מיטב שירי האהבה של ברייטמן.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!יפן (RIAJ)
|
|31,278
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!יפן
|19 במרץ 2014
|הזרמת מוזיקה • הורדה דיגיטלית
|יוניברסל
|style="text-align:center;"|
|}

== קישורים חיצוניים ==

== הערות שוליים ==

קטגוריה:אלבומי אוסף מ-2014
קטגוריה:אלבומי אוסף של שרה ברייטמן
קטגוריה:אלבומי אוסף באנגלית
קטגוריה:אלבומים שהופקו על ידי פרנק פיטרסון
קטגוריה:אלבומי חברת יוניברסל מיוזיק גרופ
פול ניטשה

הרמן פול ניטשה (25 בנובמבר 1876 – 25 במרץ 1948) היה פסיכיאטר גרמני, תמך בתוכנית האותנסיה הגרמנית ועמד בראשה.

יליד קולדיץ, סקסוניה, אביו הרמן ניטשה היה אף הוא פסיכיאטר. נידון למוות בגין פשעים נגד האנושות בהם סייע לרצח של מעל אלף איש, הוצא להורג בגיליוטינה במרץ 1948 בדרזדן.

==ביוגרפיה==
ניטשה קיבל את תעודת הדוקטורט שלו בשנת 1901 ואת תואר הפרופסורה שלו בשנת 1925. הוא לא הצטרף למפלגה הנאצית עד לחודש מאי 1933. הוא היה תומך נלהב באאוגניקה וברעיון האותנסיה ("המתת חסד" של נכים, חולי נפש ובעלי מוגבליות אחרות), ונכח בהוצאות להורג במרכז ההמתה בברדנבורג. ניטשה לא הושפע כל כך מתורת הגזע הנאצית, אלא מתפיסותיו האישיות במדע גזעי ובחזונו של "רפואה פרוגרסיבית".

==תוכנית האותנסיה==
בין השנים 1913 עד 1918 היה סגן מרכז ההמתה בטירת זוננשטיין, ובשנים 1928 עד 1939 היה מנהל של מרכז המתה זה. בשנת 1940 נהיה לאחד מסגני תוכנית האותנסיה הגרמנית תחת ורנר היידה, שפתח חברת קש במסווה של ארגון רפואי הנועד לאתר נכים פיזית או נפשית ולאשר את הוצאתם להורג. תפקידו העיקרי של ניטשה היה ליצור קשר עם בתי חולים פסיכיאטריים ולהעביר משם את החולים אל מרכזי הרצח. בדצמבר 1941, ירש את תפקידו של היידה ונהיה לאחדי מראשי תוכנית האותנסיה T4.

==משפט והוצאה להורג==
ניטשה נעצר ב-11 במרץ 1945. משפטו נמשך מה-16 ביוני עד ה-7 ביולי 1947. הוא הורשע בסיוע לרצח של כאלף איש ובביצוע פשעים כנגד האנושות. במשפט הוא ניסה להצדיק את פעולותיו וציין כי הרציחות בוצעו מתוך כוונה להקל על סבלם וכאבם של הנכים. ב-25 במרץ 1948 הוצא להורג באמצעות גיליוטינה בדרזדן.

קטגוריה:פסיכיאטרים גרמנים
קטגוריה:פושעי מלחמה נאצים שהוצאו להורג
קטגוריה:רופאים נאצים
קטגוריה:גרמנים שנולדו ב-1876
קטגוריה:גרמנים שנפטרו ב-1948
קטגוריה:אישים שהוצאו להורג בעריפת ראש
אלכס שארפ

אלכסנדר (אלכס) יאן שארפ (באנגלית: Alexander (Alex) Ian Sharp; נולד ב-2 בפברואר 1989) הוא שחקן תיאטרון, טלוויזיה וקולנוע אנגלי, שהתפרסם מתפקידו ככריסטופר בוּן בהפקה של ברודוויי למחזה "המקרה המוזר של הכלב בשעת לילה"; עבורו זכה בפרס טוני לשחקן הטוב ביותר במחזה. 

==קורות חייו ולימודים==
נולד בווסטמינסטר, לונדון, הממלכה המאוחדת. בילדותו משפחתו נדדה ברחבי אירופה ובארצות הברית באמצעות קרוון, במהלכם עיקר חינוכו הגיע מהוריו. משפחתו והתיישבה בסוף בדבון, אנגליה בהיותו בגיל 8.

הוא שאף להיות שחקן מילדותו, וכבר בגיל 4 השתתף בסדרת הטלוויזיה הבריטית A Touch of Frost, ובגיל 7 השתתף בהצגה של פו הדב בתפקיד חזרזיר. למד אמנויות הבמה בקולג' בסאמרסט ובבית ספר עיוני בדבון.

היה לו קשה להסתדר בבית ספר רגיל, והוא עזב את אנגליה בגיל 18 לקנדה, שם עבד תקופה כנגר. אז החליט ללמוד משחק ונרשם לבית הספר ג'וליארד בניו יורק. במבחן הבמה בהרשמה, הציג קטעים מהמחזה המלט, וממחזה שהוא בעצמו כתב. הוא התקבל והצטרף לחטיבת הדרמה "קבוצה 43". במהלך לימודיו כתב ושיחק במחזה המבוסס על הספר "תפוז מכני". סיים בשנת 2014 עם תואר ראשון.

==קריירה==
התפקיד הראשון שקיבל לאחר סיום לימודיו, היה התפקיד הראשי של כריסטופר בוּן (Christopher Boone), נער בן 15 הנמצא על הספקטרום האוטיסטי במחזה "המקרה המוזר של הכלב בשעת לילה" בברודוויי. על תפקידו זה זכה בפרס טוני לשנת 2015 על הביצוע הטוב ביותר על ידי שחקן ראשי במחזה הוא הצעיר ביותר שזכה עד אז בפרס טוני. כמו כן זכה בפרסים נוספים.

בשנת 2017 עבר לקולנוע ושיחק בסרטים שונים בהם "איך לדבר עם בחורות במסיבות" לצד אל פנינג. 

בשנת 2018 שיחק בתפקיד הראשי בסרט "עצם בלתי מזוהה", שבו הוא מגלם את דמותו של סטודנט מוכשר למתמטיקה באוניברסיטת סינסינטי, בעל התנהגות אקסצנטרית. מצד אחד אינטליגנציה גבוהה ולא שגרתית, ומצד שני התנהגות אינדיבידואלית קיצונית. בכישרונו המיוחד מצליח הסטודנט לפענח שדר שנשלח מעצם בלתי מזוהה שחדר לעירו.

בשנת 2020, גילם את האקטיביסט רני דייוויס בסרט הדרמה המשפטי שכתב וביים אהרן סורקין עבור נטפליקס "משפט השבעה משיקגו" לצדם של סשה ברון כהן, אדי רדמיין וג'וזף גורדון-לוויט.

==פילמוגרפיה==
===קולנוע===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2017
|עד העצם
|לוק
|
|-
|איך לדבר עם בחורות במסיבות
|אן
|
|-
| rowspan="2" |2018
|עדיף שתתחיל לרוץ
|הארלי
|
|-
|עצם בלתי מזוהה
|דריק אקברו
|
|-
| rowspan="2" |2019
|לילה שטוף שמש
|יאשה
|
|-
|נוכלות עם סגנון
|תומאס ווסטרברג
|
|-
|2020
|משפט השבעה משיקגו
|רני דייוויס <small>(אנ')</small>
|
|-
|2022
|לחיות
|מיסטר וויקלינג
|
|-
|2023
|נפש אחת
|טרבור צ'דוויק
|
|}

===טלוויזיה===
{| class="wikitable"
|+
!שנה
!סדרה
!תפקיד
!הערות
|-
|2020
|ציפור אלוהים שבשמים
|כומר
|פרק: "A Wicked Plot"
|-
|2024
|בעיית שלושת הגופים
|וויל דאונינג
|סדרת טלוויזיה עתידית של נטפליקס
|}

=== תיאטרון ===
{| class="wikitable"
|+
!שנה
!מחזה
!תפקיד
!הערות
|-
|2015-2014
|המקרה המוזר של הכלב בשעת לילה
|כריסטופר בוּן
|זוכה פרס טוני לשחקן הטוב ביותר במחזה <small>(2015)</small>
|}

==קישורים חיצוניים==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:זוכי פרס טוני: שחקנים
קטגוריה:בוגרי בית הספר ג'וליארד
קטגוריה:אנגלים שנולדו ב-1989
רינגלאי

רינגלאי (בגרמנית: Ringelai) הוא כפר באזור היער הבווארי, בבוואריה תחתית, דרום מזרח גרמניה.

==היסטוריה==
הכפר מוזכר לראשונה בשנת 1312 כחלק מרכושו של מנזר נידרנבורג שבפסאו. עד 1951 נקרא בשם קובאך (Kühbach) ואז הוחלף לשמו הנוכחי. מקורו או תרגומו של השם אינו ברור, אך ייתכן ששובש מ-Ringolo, שמו של ישוב מקומי היסטורי בגרמנית עילית עתיקה.

מקורות מוקדמים שונים חוזרים ומציינים את האדמה הפורייה בסביבת היישוב ואת השגשוג המאפיין אותו לעומת יישובים אחרים באזור היער הבווארי שבין הנסיכויות של פסאו ובוואריה. אבני סימון הגבול בין הנסיכויות משנת 1691 השתמרו וניתנות להבחנה. הכפר שימש כמקום עלייה לרגל לכבודו של ישו התינוק, ובשנת 1752 הוקמה בו כנסייה אשר חודשה בין השנים 1919–1921. בראש מגדל הכנסייה מוצב פעמון המתוארך לשנת 1479. בשנת 1803 בוצעה חלוקה של השטחים שהיו בשליטת נסיכות פסאו, בתוכם אזור הכפר לטובת פרדיננד השלישי, הדוכס הגדול של טוסקנה, ובשנת 1805 הועברו לשליטתה הסופית של בוואריה.

כיום מונה אוכלוסיית הכפר כ-2000 תושבים, שרובם מועסקים בתחומי החקלאות והתיירות, ומיעוטם בתעשייה. בכפר גן ילדים ובית ספר יסודי.

==מיקום==
הכפר ממוקם בעמק רחב ועמוק יחסית של היער הבווארי, בגובה 410 מטרים מעל פני הים, כשמונה קילומטרים מעיר המחוז פרייונג (Freyung) וכ-33 מהעיר הגדולה באזור פסאו. הכפר ידוע בשל תנאי מזג האוויר הטובים השוררים בו, המאפשרים פיתוח שירותי תיירות ונופש באזור היער הבווארי וסביבתו.

סמל הכפר מנציח את המאפיינים הגאוגרפים שלו, וכולל ציון של שלוש הפסגות המקיפות את העמק, אבן המסמלת את מיקומו על הגבול ההיסטורי שבין הנסיכויות, והאדמה הפורייה הסובבת אותו.

==אתרים בעלי עניין==
קניון בוכברגר לייטה בקרבת הכפר, היער הבווארי
* אתר עלייה לרגל לכבודו של ישו התינוק
* מוזיאון באוויר הפתוח של כפר קלטי
* מסלול בשמורת הטבע של קניון וילדבאך (Wildbachklamm Buchberger Leite)
* מוזיאון המכשפות

==קישורים חיצוניים==

* 

קטגוריה:בוואריה: ערים
ליל טקה

טיילר-ג'סטין אנתוני שארפ (נולד ב-26 באוגוסט 2002), הידוע בשם הבמה ליל טקה (Lil Tecca), הוא ראפר, זמר וכותב שירים אמריקאי. 

== קריירה ==
הוא זכה להכרה כשהוציא את הסינגל "Ransom" שצבר למעלה מ-200 מיליון השמעות בספוטיפיי והגיע למקום הרביעי בבילבורד הוט 100.

ליל טקה הוציא בעבר שירים שזכו לתשומת לב כמו "Love Me", "Molly Girl", "Did It Again " ו-"Bossanova" שנכנסו כולם במיקסטייפ הבכורה שלו "We Love You Tecca" שיצא לאור ב־30 באוגוסט 2019.

שארפ נולד ב-26 באוגוסט 2002 באזור קווינס בניו יורק. הוא גדל בשכונת ספרינגפילד גרדנס בקווינס, אך לאחר מכן עבר לאזור לורנס שבלונג איילנד, שם הוא מתגורר יחד עם הוריו. הוא ממוצא ג'מייקני, והוריו שניהם מהגרים ג'מייקנים.

מגיל צעיר שארפ שאף להיות ב-NBA, אך בסביבות גיל 12, הוא הפנה את תשומת ליבו לעבור לקריירה במוזיקה.

ב-18 באוגוסט 2023 הוציא את הסינגל "Hvn On Earth" יחד עם קודאק בלאק.

== דיסקוגרפיה ==
=== מיקסטייפים ===
{| class="wikitable plainrowheaders" style="text-align:center"
! rowspan="2" scope="col" | שם האלבום
! rowspan="2" scope="col" | פרטים
! rowspan="2" |מכירות
! colspan="3" scope="col" | מיקומי שיא
|-
! scope="col" | AUS
! scope="col" | NZ
! scope="col" | UK
|-
! scope="row" | We Love You Tecca
|
* יצא לאור: 30 באוגוסט 2019
* חברת תקליטים: ריפבליק
* פורמטים: הורדה דיגיטלית, סטרימינג
|61,000
| 13
| 14
| 15
|}

=== סינגלים ===
==== כאמן ראשי ====
{| class="wikitable plainrowheaders" style="text-align:center"
! rowspan="2" | שם השיר
! rowspan="2" | שנה
! colspan="6" | מיקומי שיא
! rowspan="2" | אלבום
|-
! scope="col" | US
! scope="col" | US
R&B/HH
! scope="col" | AUS
! scope="col" | CAN
! scope="col" | IRE
! scope="col" | UK
|-
! scope="row" | "My Time"
| rowspan="4" | 2018
|—
|—
|—
|—
|—
|—
| We Love You Tecca
|-
! scope="row" | "Rags to Riches"
|—
|—
|—
|—
|—
|—
|
|-
! scope="row" |"Count Me Out"
|—
|—
|—
|—
|—
|—
| rowspan="6" |We Love You Tecca
|-
! scope="row" |"Love Me"
|—
|—
|—
|87
|79
|86
|-
! scope="row" |"Ransom"<br /><small>(סולו או בשיתוף ג'ויס וורלד)</small>
| rowspan="4" |2019
|5
|3
|8
|4
|3
|7
|-
! scope="row" |"Molly Girl"
|—
|—
|—
|—
|—
|—
|-
! scope="row" |"Bossanova"
|—
|—
|—
|—
|—
|—
|-
! scope="row" |"Did It Again"
|99
|44
|—
|69
|89
|84
|-
| colspan="9" |"—" מסמל שיר שלא דורג.
|}

==== כאמן אורח ====
{| class="wikitable plainrowheaders" style="text-align:center"
! כותרת
! שנה
! אלבום
|-
! scope="row" | "Memories in My Head" <br /> <small>(Icyslug בשיתוף לוגוטקש וליל טקה)</small>
| 2019
| Trap Jew
|-
!"Diva"
<small>(The Kid LAROI בשיתוף עם ליל טקה)</small>
|2020
|TKL2
|}

=== שירים אחרים במצעדים ===
{| class="wikitable plainrowheaders" style="text-align:center"
! rowspan="2" | שם השיר
! rowspan="2" | שנה
! colspan="1" | מיקומי שיא
! rowspan="2" | אלבום
|-
! scope="col" | NZ Hot
|-
! scope="row" | "Shots"
| rowspan="4" | 2019
| 20
| rowspan="4" | We Love You Tecca
|-
! scope="row" | "Out of Luck"
| 27
|-
! scope="row" | "Left, Right"
| 39
|-
! scope="row" | "Amigo"
| 28
|}

==קישורים חיצוניים==

* 

== הערות שוליים ==

קטגוריה:ראפרים אמריקאים
קטגוריה:זמרים אפרו-אמריקאים
קטגוריה:אמנים אמריקאים הידועים בשם במה
קטגוריה:זמרים אמריקאים
קטגוריה:אמני ריפבליק רקורדס
קטגוריה:אמריקאים שנולדו ב-2002
המלאך (סרט)

המלאך הוא סרט מותחן ריגול ישראלי-אמריקני בבימויו של אריאל ורומן ובכיכובם של מרואן קנזארי וטובי קבל. זהו עיבוד לספר הלא-בדיוני שכותרתו המלאך: המרגל המצרי שהציל את ישראל ונכתב על ידי אורי בר-יוסף ותורגם על ידי דייוויד חזוני. זה מספר את סיפורו האמיתי של אשרף מרואן, פקיד מצרי בכיר שהפך למרגל עבור ישראל וסייע להשיג שלום בין המדינות.

==עלילה==
הסרט מספר את סיפורו של אשרף מרואן, מי שהיה חתנו של נשיא מצרים נאצר ולאחר מותו שימש יועץ ליורשו, הנשיא סאדאת. החל משנות ה-70 העביר מרואן לישראל מידע מודיעיני רב, בתוכן האזהרה על פרוץ מלחמת יום הכיפורים 24 שעות לפני פרוץ המלחמה.

מרואן מוצג בסרט באופן מרומז כסוכן כפול הנמצא בקונפליקט בין כמיהתו לשלום לבין נאמנותו הלאומית למצרים. כביטוי לקונפליקט הסרט מסתיים בטקסט המצהיר: "אשרף נפטר באופן מסתורי בשנת 2007 בדירתו בלונדון. הוא מוכר כגיבור לאומי הן בישראל והן במצרים".

==שחקנים ודמויות==
*מרואן קנזארי בתפקיד אשרף מרואן
*טובי קבל בתפקיד אלכס, סוכן מוסד קנדי, ששמו האמיתי הוא דני בן ארויה
*ששון גבאי בתפקיד אנואר סאדאת
*וליד זעיתר בתפקיד גמאל עבד אל נאצר
*אורי פפר בתפקיד צבי זמיר
*מאיסה עבד אלהאדי בתפקיד מונה מרואן, אשתו של אשרף ובתו של נאצר
*האנה וייר בתפקיד דיאנה אליס, שחקנית אנגלייה
*ספיר אזולאי בתפקיד סויד
*צחי הלוי בתפקיד קאדפי
*מלי לוי בתפקיד נטלי בן ארויה, אשתו של דני
*סלימני דזי בתפקיד סמי שרף
*גיא אדלר בתפקיד גדעון וורומן
*מיקי לאון בתפקיד יהודה הורנשטיין

==הפקה==
צילום הסרט החל ביולי 2017 בלונדון, אנגליה ומאוחר יותר גם בבולגריה ובמרוקו.

ההוליווד ריבורט דיווח ב־5 במאי 2017 כי מרואן קנזארי יככב בסרט "המלאך" בבימויו של אריאל ורומן על פי התסריט מאת דייוויד ארטה, כאשר נטפליקס יפיצו את הסרט ב־14 בספטמבר 2018, על אף שהתאריך הבכורה המקורי היה ה-15 ביוני 2018.

== ראו גם==
* אשרף מרואן
* כוננות כחול לבן

==קישורים חיצוניים==

==הערות שוליים==

קטגוריה:המוסד בתרבות ובאמנות
קטגוריה:נטפליקס: סרטים
קטגוריה:סרטי 2017
קטגוריה:סרטים אמריקאיים המבוססים על סיפור אמיתי
קטגוריה:סרטים באנגלית
בוריס חלבניקוב

בוריס איגורביץ' חלבניקוב (ברוסית: Борис Игоревич Хлебников; נולד ב-28 באוגוסט 1972) הוא במאי קולנוע, תסריטאי ומפיק קולנוע רוסי.

== פילמוגרפיה ==

== קישורים חיצוניים ==

== הערות שוליים ==

קטגוריה:במאי קולנוע רוסים
קטגוריה:תסריטאי טלוויזיה רוסים
קטגוריה:מפיקי טלוויזיה רוסים
קטגוריה:במאי טלוויזיה רוסים
קטגוריה:מפיקים רוסים
קטגוריה:בוגרי המכון לקולנוע על שם גרסימוב
קטגוריה:רוסים שנולדו ב-1972
סיירת וריאג (סרט)

250x250 פיקסלים
סיירת וריאג (ברוסית: Крейсер «Варяг») הוא סרט מלחמה סובייטי משנת 1946 בבימויו של ויקטור אייזמונט.

== עלילה ==
27 בינואר 1904 פיקוד השייטת היפנית, אשר התקרבה לנמל הקוריאני הנייטרלי צ'מולפו, מציע לספינות רוסיות - הסיירת וריאג וספינת התותחים קורייץ - לעזוב את הנמל. המלחים הרוסים, שלא מקבלים תמיכה ממפקדי אוניות של המעצמות הזרות, מחליטים לצאת לים ולהילחם בשייטת היפנית.

== שחקנים ודמויות ==

== פרסים ==
* פרס סטלין (1947)

== קישורים חיצוניים ==

* [https://www.kinopoisk.ru/film/44971/ "סיירת וריאג"] באתר KinoPoisk

== הערות שוליים ==

קטגוריה:סרטים ברוסית
קטגוריה:סרטי 1946
קטגוריה:מלחמת רוסיה–יפן בתרבות
קטגוריה:סרטי מלחמה רוסיים
קטגוריה:סרטים היסטוריים
כיפת מדיאה

כיפת מדיאה (באנגלית: Medea Dome) היא כיפת שלג, המהווה את הקצה המזרחי של מעלה פיליפי, בחוף המזרחי של ארץ גרהאם שבאנטארקטיקה. 

גובהה של הכיפה 350 מטרים מעל פני הים. 

== היסטוריה ==
=== גילוי הכיפה ===

הכיפה מופתה לראשונה על ידי סקר שטחי חסות איי פוקלנד בשנת 1953. 

=== מקור השם ===

שמה של הכיפה ניתן לה בשנת 1956 על ידי הוועדה המייעצת לשמות אנטארקטיים של בריטניה. השם ניתן בעת מתן השם לחצי האי ג'ייסון. שני שמות אלה מבוססים על המיתולוגיה היוונית - בה מסופר על כך שמדיאה סייעה ליאסון (באנגלית "ג'ייסון" - שם שניתן לחצי האי), להשיג את גיזת הזהב.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:9779 כיפת מדיאה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9365&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כיפת מדיאה] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=9779&fid=antgeo_115 תצלום לוויין של אזור כיפת מדיאה]

== הערות שוליים ==

מדיאה
מדיאה
מצוק כהן

מצוק כהן (באנגלית: Cohn Bluff) הוא מצוק סלע, בחלקו הדרומי של רכס בריטניה שבאנטארקטיקה.

מצוק הסלע מסמן את צידו הדרומי של קצהו של קרחון יאנסי במקום בו הוא נשפך אל קרחון בירד.

גובהו של המצוק 400 מטרים מעל פני הים.

== היסטוריה ==
=== מקור השם ===

שמו של המצוק ניתן לו על ידי הוועדה המייעצת לשמות אנטארקטיים. השם ניתן ביחד עם מתן השמות לקרחון בירד וקרחון יאנסי.

המצוק נקרא על שמו של קפטן ג'. אי. כהן (J.E. Cohn) שהיה רב החובל של ספינת צי ארצות הברית יאנסי, שהייתה ספינת מטען במהלך מבצע קפיצה לגובה בין השנים 1947–1946, בפיקודו של האדמירל בירד.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:17989 מצוק כהן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=17043&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוק כהן] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=17989&fid=antgeo_127 תצלום לוויין של אזור מצוק כהן]

== הערות שוליים ==

כהן
כהן
MTV ישראל

MTV ישראל הוא ערוץ טלוויזיה ישראלי בבעלות חברת ויאקום המשדר סרטונים של מוזיקה פופולרית בישראל ובעולם 24 שעות ביממה החל משנת 2011. הערוץ משודר באפיק 189 ב-HOT וב-NEXT TV, ובאפיק 204 ב-yes - כאשר ב-HOT וב-NEXT TV משודרות בנוסף תוכניות רכש בערוץ נפרד הנקרא MTV סדרות, אשר נמצא באפיק 186.

==היסטוריה==
סמליל אם.טי וי. ישראל הראשון, החל מ-2007
ערוץ MTV אירופה החל את שידוריו בישראל ב-13 במרץ 1990 בחברות הכבלים ופעל במשך יותר משני עשורים בהם צבר פופולריות רבה בקרב הנוער הישראלי והגביר את החשיפה למוזיקה הלועזית אשר הובילה לעלייה בצריכה של להיטים, הן בתחנות הרדיו והן בחנויות, כשבשיא הביקוש הגיעו כוכבי פופ בינלאומיים רבים להופעות בארץ.

בעקבות ההצלחה וכחלק מתוכנית של רשת MTV העולמית להמקים את הערוץ במדינות ברחבי העולם, ב-1 בדצמבר 2007 היא השיקה יחד עם שותפתה המקומית ענני תקשורת את אתר MTV.co.il בשפה העברית אשר הציג חדשות ומידע על המוזיקה בארץ ובעולם, זאת לצד הצעות לצפייה בסרטוני מוזיקה במסך מלא וסדרות מקור מתורגמות לפי דרישה. האתר בו הושקעו כמיליון דולר הוכתר כהצלחה, ישראל הפכה לשוק מועדף וכשנתיים לאחר מכן הכריז סגן נשיא MTV באבניט סיין על עלייתו של ערוץ MTV ישראלי.

ב-17 בינואר 2011 הוחלף ערוץ MTV אירופה ב-MTV ישראל בכבלים ובלוויין באפיקים 89 ו-75 בהתאמה, שהפך לערוץ MTV ה-64 במספר שמושק מחוץ לארצות הברית, עם השקעה של כ-6 מיליון שקלים בערוץ החדש. שני ההבדלים המרכזיים בלוחות השידורים הם שילוב סרטוני מוזיקה ישראלית עם אלו בלועזית ושידור רציף של התכנים ללא פרסומות כאשר הקריינות והמעברונים בשפה העברית ותוכניות המקור מתורגמות.

==ערוץ MTV סדרות==
בינואר 2015 החליטה HOT לפצל את הערוץ לשניים, ערוץ MTV המשדר מוזיקה בלבד וערוץ MTV סדרות המשדר הפקות מקור מתורגמות וטקסי פרסים. התוכניות גם זמינות לצפייה בשירות ה-VOD של חברת yes.

===תוכניות בהווה===
* בגרות באימהות
* חוקי המשיכה
* לינדזי לוהן ביץ' קלאב
* קטפיש
* שרוטים
* שרלוט שואו
* חוף האקסים

===תוכניות בעבר===
* 16 מתוק
* Made
* אוקוורד
* איי קנדי
* ביוויס ובאטהד
* בתולים
* ג'ורדי שור
* דריה
* דייט מהגיהנום
* החיים הקשים של אר ג'יי ברגר
* העולם האמיתי
* העמק
* חוף ג'רזי
* מתוחים
* סנוקי וג'ייוואו
* ספרינג ברייק עם סבא
* עושות בכאילו
* פלוריבמה שור
* פרומאניה
* שמנים לשעבר
* תיכון בהריון
* תקוע עם קעקוע

===הפקות מקור===
* פרסי המוזיקה של MTV ישראל
* שרוטים ישראל

==קישורים חיצוניים==
* 

==הערות שוליים==

קטגוריה:MTV
דיסטיצ'ודונטיים

דיסטיצ'ודונטיים (שם מדעי: Distichodontidae) היא משפחת דגים מסדרת החריתאים החיים במקווי מים מתוקים באפריקה. דגים אלה בעלי מגוון גדול של גדלים ושל צורות אכילה. חלקם טורפים קטנים מאוד באורך של 8 ס"מ בממוצע בעוד המינים הגדולים ביותר הם צמחונים באורך 83 ס"מ בממוצע.

הדגים במשפחה זו בעלי שתי צורות מבנה: מבנה מוארך בעל סנפירים דקים ולסתות מוארכות כמו של זאבי נהרות או לחלופין מבנה עגלגל עם סנפירים בשרניים קטנים ולסתות הדומות לאלה של דגי הפאקו, ממשפחת הפיראניים שתפקידם ללעוס צמחייה מיימית. עם זאת גם המינים הצמחוניים הם אוכלי כל ויגוונו בבעלי חיים קטנים. הסוג Mesoborus הוא צייד של דגים אחרים והסוגים Belonophago, Eugnathichthys ו-Phago הם אוכלי קשקשים, התולשים פיסות קשקשים ממיני דגים אחרים באמצעות שיניהם הדקות. הסוג Ichthyborus הוא גם טורף וגם תולש קשקשים כולל מדגים גדולים ממנו.

מינים אלה משמשים כדגי נוי נפוצים באקווריומים שונים.

==סוגים==
* Belonophago
* Congocharax
* Distichodus
* סוג ומין יחיד Dundocharax bidentatus
* Eugnathichthys
* Hemigrammocharax
* Ichthyborus
* סוג ומין יחיד Mesoborus crocodilus
* Microstomatichthyoborus
* Monostichodus
* Nannaethiops
* Nannocharax
* Neolebias
* סוג ומין יחיד Paradistichodus dimidiatus
* סוג ומין יחיד Paraphago rostratus
* Phago
* Xenocharax

==קישורים חיצוניים==

קטגוריה:בעלי חיים שתוארו ב-1864
קטגוריה:טקסונים שתוארו בידי אלברט גינטר
קטגוריה:חריתאים
נוכלות בלי חשבון

נוכלות בלי חשבון (באנגלית: Hustlers) הוא סרט דרמה-פשע אמריקאי משנת 2019, שנכתב ובוים על ידי לורן סקפריה. הסרט מבוסס על מאמר שפורסם במגזין ניו יורק בשנת 2015 בשם "The Hustlers at Scores" מאת ג'סיקה פרסלר.

בסרט מככבות קונסטנס וו, ג'ניפר לופז, לילי ריינהרט, קיקי פאלמר, ג'וליה סטיילס, קארדי בי וליזו והוא עוקב אחר קבוצת חשפניות שמחליטות למעול בכספים של ברוקרים מוול סטריט שפוקדים את המועדון שלהן.

הסרט הוקרן בבכורה עולמית בפסטיבל טורונטו.

==עלילה==
דסטיני (קונסטנס וו), אם יחידנית מניו יורק, הופכת לחשפנית כדי לתמוך במשפחתה. חברותיה החשפניות בהנהגת רמונה (ג'ניפר לופז) מחליטות להונות ברוקרים ומנכ"לים מוול סטריט שפוקדים את המועדון שלהן כאשר תעשיית המין נקלעת למשבר כלכלי בשנת 2008.

==משחק ודמויות==

{| class="wikitable" style="font-size:90%; line-height:1.2"
! שם
! דמות
|-
| קונסטנס וו || דסטיני / דורותי
|-
| ג'ניפר לופז || רמונה וגה
|-
| קארדי בי || דיימונד
|-
| לילי ריינהרט || אנאבל
|-
| ג'וליה סטיילס || אליזבת
|-
| קיקי פאלמר || מרסדס
|-
| ליזו || ליז
|-
| מרסדס רוהל || מאמא
|-
| ונסה אספילאגה || מנואלה
|-
| אשר || בתפקיד עצמו
|-
|}

==הפקה==
בפברואר 2016, הוכרז שג'סיקה אלבאום, ויל פרל ואדם מקיי יפיקו את הסרט תחת חברת ההפקות שלהם "Gloria Sanchez Productions". במאי 2016, הצטרפה חברת ההפקות "Annapurna Pictures" עם מייגן אליסון וצ'לסי ברנארד כמפיקים בפועל. באוגוסט 2018, הוכרז שג'ניפר לופז תככב בסרט ושלורן סקפריה תכתוב ותביים. לופז תפקדה גם כמפיקה בפועל. באוקטובר 2018 "Annapurna Pictures" פרשה מהפרויקט וחברת "STX Entertainment" רכשה במקומה את זכויות ההפצה; בנוסף, קונסטנס וו הצטרפה לצוות. יתר המשתתפים בסרט הצטרפו במרץ-אפריל 2019.

צילומי הסרט החלו ב-22 במרץ 2019 בעיר ניו יורק והסתיימו ב-4 במאי 2019.

==קישורים חיצוניים==

* 
* 
===ביקורות===
* 
* 
* 
* 
* 
* 

==הערות שוליים==

קטגוריה:סרטי 2019
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטי פשע אמריקאיים
קטגוריה:סרטי מתח אמריקאיים
אלמאו (סרט)

אלמאו (בפורטוגזית: Alemão) הוא סרט פעולה ודרמה ברזילאי משנת 2014 בבימויו של חוסה אדוארדו בלמונטה בכיכובם של אנטוניו פגונדס, קאו ריימונד, קאיו בלאט, גבריאל בראגה נונס, מרסלו מלו ג'וניור ומילהם קורטז.

== עלילה ==
דוקה, דנילו, קרליניוס, ברנקו וסמואל הם חמישה שוטרים העובדים כסמויים בקומפלקסו דו אלמאו, אזור המרכיב כמה שכונות עוני ונחשב לאחד המקומות המסוכנים ביותר בריו דה ז'ניירו. פעולתם משתבשת לאחר שהממשלה מאיימת לפשוט על המקום באמצעות כלי רכב צבאיים, מה שמביא את ראש קרטל הסמים המקומי, פלייבוי, לנתק את כל התקשורת של שכונות העוני ולא משאיר להם אפשרות ליצור קשר עם הבוס שלהם, אביו של סמואל, המפקח ואלאדרס. הם נאלצים להתחבא במרתף הפיצרייה של דוקה המשמש כבסיס לפעילותם. מצבם מחמיר כאשר עוזרו של ואלאדרס פיקסיקסו כמעט נהרג על ידי אנשיו של פלייבוי ומפיל מזוודה ובה פרטים על כל השוטרים שחדרו כסמויים לשכונות העוני.

כל חמשת השוטרים מצליחים להיפגש בפיצרייה, חלקם בקושי בורחים מסוחרי הסמים. קרליניוס הוא האחרון שמגיע ומואשם מייד על ידי ברנקו (מפקד המבצע) כמי שחשף על זהותם האמיתית. הוא מכחיש, אך בסופו של דבר נלקח באזיקים. קרליניוס הוא גם המאהב של לטיסיה, אחותו של סנגל, יד ימינו של פלייבוי.

בינתיים, מריאנה, תושבת המקום העובדת כמנקה, משאירה את בנה בבית ונכנסת לפיצרייה עם מפתח משלה כדי לתבוע את כספי השירות שלה. היא יורדת למרתף ונלכדת על ידי ברנקו. אפילו אחרי שדוקה מסביר שהיא חפה מפשע ויש לה בן, ברנקו אוסר עליה לצאת, מחשש שהיא עלולה לחשוף את מיקומם, במיוחד לאחר שהוא מגלה שאביו של בנה הוא פלייבוי.

בינתיים המתח מתעצם כאשר הממשלה הפדרלית מכנסת כוחות צבאיים לפשיטה על שכונות העוני. ואלאדרס מתוסכל מכך שלא הצליח ליצור קשר עם בנו וקציניו. אנשיו של פלייבוי חוקרים אנשים ברחובות ובבתיהם ומחפשים מידע שיוביל לשוטרים.

בידיעה שקרליניוס מאוהב בלטיציה, פלייבוי משכנע את סנגל להשתמש באחותו כפיתיון עבור הקצין. הוא מכניס אותה לרכב ומסתובב בשכונת העוני, מאיים להרוג אותה ומשתמש ברמקול כדי להודיע על כוונותיו לקרליניוס, היכן שהוא לא יהיה. ברנקו מאשר לבסוף לקרליניוס להציל את הנערה. לאחר ששמע את מריאנה אומרת כי שוטרים תמיד משאירים את בני זוגם מאחור כשהגיהנום משתחרר, ברנקו יוצא לעזרתו. הוא אומר לסנגל שהם מחזיקים את מריאנה, מושא אהבתו של פלייבוי וכי עליו לשחרר אותם אם הם רוצים את מריאנה בחיים. לאחר שהקצינים עוזבים, סנגל מחליט לפרוץ לפיצרייה שלהם, אך מבלי לשאול קודם את פלייבוי.

הוא מרכיב חבורת חמושים ופושט על הפיצרייה. אף אחד לא שורד את קרב היריות שנוצר למעט לטיסיה ומריאנה. מריאנה נמצאת מאוחר יותר על ידי פיקסיקסו, שמקשר אותה בטלפון עם ואלאדרס. היא מאשרת ששום קצין לא שרד את הקרב, ואלאדרס מתמוטט ובוכה על אובדן בנו.

הסרט מסתיים בסצנות ובעובדות על פשיטת קומפלקסו דו אלמאו בשנת 2010, שלאחריהן מופיעות תמונות מתוך ההפגנות בברזיל בשנת 2013.

== שחקנים ודמויות ==

== פרסים ומועמדויות ==
{| width="75%" class="wikitable"
! שנה
! פרס
! קטגוריה
! מועמד/ים
! תוצאה
! הערות
|-
| 2017
| פרסי האמי הבינלאומי ה-45
| הסרט הטוב
|לא הוכרז
|
|
|}
== קישורים חיצוניים ==

== הערות שוליים ==

קטגוריה:סרטי 2014
קטגוריה:סרטים ברזילאיים
קטגוריה:סרטים בפורטוגזית
קטגוריה:סרטי פשע
קטגוריה:סרטי משטרה
אוטודונטיים

אוטודונטיים (שם מדעי: Otodontidae) היא משפחה של כרישים נכחדים מהסדרה דמויי עמלץ אשר חיו בין תחילת הקרטיקון עד לתקופת הפליסטוקן לפני 115-0.781 מיליון שנה מזמננו. כרישים אלה היו ענקיים בעלי שיניים גדולות מעוצבות לשיסוע וקריעת בשר.

הגדול מכל בני המשפחה היה המגלודון (megalodon), שהיה גדול הכרישים מעולם והגיע לאורך 16–28 מטרים. ייתכן שדמה במראהו לעמלץ לבן ובעבר נחשב למין בסוג קרכרודון. עם זאת מחקרים אחרים מניחים שבגלל מבנה שיניים שונה מעט ייתכן שהכריש שייך לקבוצה קדומה יותר, הקרובה לכריש הקרטיקוני קריטוקסירינה, שאולי התפתחה לעמלציים המוכרים. הדעות בנושא עוד חלוקות.

==סוגים==
* קרקורליס (Carcharocles) - בו אולי היה המגלודון
* Cretolamna
* Kenolamna
* Megalolamna
* Megaselachus
* אוטודוס (Otodus)
* Palaeocarcharodon
* Parotodus

==קישורים חיצוניים==

*
קטגוריה:בעלי חיים שתוארו ב-1964
קטגוריה:טקסונים שתוארו בידי לאוניד גליקמן
מבצע שטיפת רכב

משמאל לימין, מלמעלה למטה: מטה [[פטרוברז בריו דה ז'ניירו; סמל המשטרה הפדרלית בברזיל; השופט סרג'יו מורו; דלטן דאלגנול עם רודריגו ג'אנוט; המשטרה הפדרלית בפעולה; לוגו של חברת אודברכט.]]
מבצע שטיפת רכב (בפורטוגזית: Operação Lava Jato) היא חקירה פלילית מתמשכת על ידי המשטרה הפדרלית בברזיל, סניף קוריטיבה. תחילה פיקד על המבצע השופט סרג'יו מורו, ובשנת 2019 מונה במקומו השופט לואיז אנטוניו בונאט.

המבצע שהחל ב-17 במרץ 2014 הביא להגשת 429 כתבי אישום כנגד 159 מורשעים, בחקירה שהיו מעורבות בה 18 חברות ומנהלים על ידי 429 חוקרים פדרליים.

המבצע נחשב למבצע חסר תקדים של גורמי האכיפה בברזיל, שהביא למעצרם של נבחרי ציבור רבים. בתחילה החקירה התמקדה בענייני הלבנת הון, אך התרחבה לכדי האשמות לשחיתות בפטרובראז, חברת הנפט הלאומית, שם על פי החשד קיבלו מנהלים שוחד בתמורה למתן חוזים לחברות בנייה במחירים מנופחים. התוכנית הפלילית הזו נודעה בתחילה בשם "פטרולאו" (פורטוגזית בשם "נפט גדול") מכיוון שבשערוריה הייתה מעורבת חברת הנפט שבשליטת המדינה. החקירה נקראת "מבצע שטיפת רכב" מכיוון שנחשפה לראשונה בשטיפת מכוניות בברזיליה.

מטרת המבצע היא לחשוף את שיטת הלבנת ההון ששימשה את הרשויות והחברות המסחריות שהביאו להיעלמותם של למעלה מ-6 מיליארד ריאל ברזילאי. בפרשיה היו מעורבים אנשי עסקים ומדינאים משלל מפלגות פוליטיות במדינה, כולל נשיאים לשעבר. לפחות אחת-עשרה מדינות אחרות, בעיקר באמריקה הלטינית, היו מעורבות והחברה הברזילאית אודברכט הייתה מעורבת עמוקות.

במסגרת המבצע הואשמו ונלקחו לכלא כמה פוליטיקאים ידועים, כולל הנשיא לשעבר לואיס אינסיו לולה דה סילבה (הידוע בכינויו: "לולה"). השערורייה גדלה אפוא בחלקה מכיוון שנראה כי החקירה מאתגרת את חסינותם של פוליטיקאים ואנשי עסקים ואת השחיתות המבנית במערכת הפוליטית והכלכלית ששררה עד אז. תחילה היה זה אפשרי בגלל עצמאותה של מערכת המשפט.

עם זאת, ביוני 2019, מסמכים שהודלפו לגלן גרינוולד ב"Intercept" מרמזים כי ייתכן שהשופט סרג'יו מורו היה מוטה בנוגע לחלק מהמעורבים,<ref></ref> והעביר עצות, כיווני חקירה ומידע פנימי לתובעים. על פי ה-Intercept, זה נעשה כדי 'למנוע ממפלגת הפועלים של לולה' לנצח בבחירות 2018. מספר רשויות ומומחי משפט בכירים בתחום הגיבו בתגובה להדלפות בכך שתיארו את הנשיא לשעבר לולה כאסיר פוליטי וקראו לשחרורו.

לולה שוחרר מהמאסר ב-8 בנובמבר 2019,<ref></ref> וב-2021 בית המשפט העליון של ברזיל קבע, במרץ 2021, כי השופט מורו היה מוטה כנגד לולה, שבשנת 2022 ניצח בבחירות לנשיאות ברזיל.<ref></ref>

== ראו גם ==
* המשטרה הפדרלית: אף אחד לא מעל החוק
* המנגנון (סדרת טלוויזיה ברזילאית)

== קישורים חיצוניים ==

* 
* 
* 

== הערות שוליים ==

קטגוריה:מאבק בשחיתות
קטגוריה:ברזיל: פוליטיקה
קטגוריה:שחיתות
קטגוריה:שוחד
יחסי סורינאם–ספרד

יחסי סורינאם–ספרד הם היחסים הדיפלומטיים הרשמיים שבין רפובליקת סורינאם לבין ממלכת ספרד.

== סקירה כללית ==
הספרדים הגיעו לראשונה לחופה הצפון-מזרחי של דרום אמריקה בשנת 1499 אותו כינו "החוף הפראי". הם חיפשו אחר עיר הזהב האגדית של האינקה, ששכנה לכאורה ברמות גיאנה ואשר זכתה לכינוי "אל דוראדו" (El Dorado). החל בתחילת המאה ה-17 התמקדו המתיישבים בחופי סורינאם בגידול קנה סוכר וטבק, והמעצמות הקולוניאליסטיות עודדו מתיישבים להקים מטעים כדי לספק את דרישות השוק האירופי לגידולים טרופיים.

האזור נקרא סורינאם מכיוון שהיה מיושב על ידי שבט טאינו בשם סורינאן. במהלך המחצית הראשונה של המאה ה-17 היו ניסיונות לא מוצלחים מצד ספרדים, בריטים, צרפתים והולנדים ליישב את המקום, בעיקר במקומות בהם התיישבו ילידים. באמצע המאה ה-17 הגיעו לאזור מתיישבים אנגלים מברבדוס וההולנדים אשר הקימו תחנות מסחר באזור הכפר האינדיאני פרמרבו ב-1641.

ספרד כוננה את יחסיה הדיפלומטיים הרשמיים עם סורינאם בשנת 1976.

== נציגויות דיפלומטיות ==
* ספרד אינה מיוצגת בסורינאם בדרג השגרירות. ספרד מיוצגת בסורינאם בדרג הקונסולרי באמצעות קונסוליה רשמית שהיא מחיקה בפרמריבו, בירת המדינה. ספרד האמינה את שגרירותה שבפורט אוף ספיין, בירת טרינידד וטובגו, על סורינאם.
* סורינאם אינה מיוצגת בספרד, הן בדרג השגרירות והן בדרג הקונסולרי. סורינאם האמינה את שגרירותה שבבריסל, בירת בלגיה, על ספרד.

== קישורים חיצוניים ==

* [http://www.exteriores.gob.es/Documents/FichasPais/SURINAM_FICHA%20PAIS.pdf Ficha de Surinam], אתר משרד החוץ של ספרד

== הערות שוליים ==
צ'יק ליט

צ'יק ליט (באנגלית: Chick lit או Chick literature) היא סוגה ספרותית, שנכתבת על ידי נשים, על אודות נשים וכדי שנשים יקראו אותה. ספרים בסוגה זו עוסקים בדרך כלל בעניינים שנחשבים רלוונטיים לנשים עירוניות צעירות: יחסים רומנטיים, ידידות ועניינים שקשורים במקומות עבודה. נימת הכתיבה בסוגה ספרותית זו היא קלילה והומוריסטית ברובה. חשיבותה של סוגה זו נובעת מההקשר הסוציולוגי והתרבותי ומהקשר שלה לרומנים כגון "גאווה ודעה קדומה".

משמעות המונח: צ'יק בסלנג אמריקאי משמעו "אשה צעירה". ליט הוא קיצור של המילה "Literature" – ספרות.

==מאפיינים==
סגנון הכתיבה הזה נוצר באמצע שנות ה-90 של המאה ה-20 ונהוג לזהות את תחילתו עם "ברידג'ט ג'ונס", הרומן הראשון של הלן פילדינג ועם סדרת הטלוויזיה "סקס והעיר הגדולה".

הספרים שנכללים בסוגה זו עוסקים במיניות, פמיניזם, אופנה וזהות עצמית. ומאופיינים בגישה קלילה והומוריסטית.

==צ'יק ליט ישראלי==
* "נשל הנחשה" מאת ליאור ניר
* "החיים ומה שלבשתי" מאת שלי גרוס
* "עוד אהבה אחת ודי" מאת אורנה לנדאו
* "הדשא של השכנה" מאת קרין אהרון
*"מורשית חתימה" מאת ליאת לב-רן
* "אחת שיודעת" מאת מריה אלוני

==ביקורת==
יש הרואים בז'אנר הזה אמצעי של פרסום סמוי, כיוון שהגיבורות עסוקות בצרכנות ויש שמזהים אותו כביטוי של אימפריאליזם אמריקני, כיוון שהוא הפך פופולרי במדינות מתפתחות ומנחיל בהן ערכים מערביים.

== ראו גם ==
* צ'יק פליק
* שי רודין, צ'יק ליט, בתוך: סוגות בספרות הפופולרית, הוצאת מופ"ת, 2024, עמ' 87-60. 

== קישורים חיצוניים ==

==הערות שוליים==

*
קטגוריה:מונחים ספרותיים
קטגוריה:נשים בתרבות
ביאנקה אנדרסקו

ביאנקה ונסה אנדרסקוּ (באנגלית: Bianca Vanessa Andreescu; נולדה ב-16 ביוני 2000) היא טניסאית קנדית מקצוענית. בשיאה (28 באוקטובר 2019) דורגה במקום רביעי בעולם לפי דירוג ה-WTA, וכיום (12 באוקטובר) מדורגת במקום שביעי.

הישג השיא שלה הוא זכייה בגראנד סלאם, באליפות ארצות הברית (2019) ובכך הייתה לשחקנית טניס הקנדית הראשונה וילידת שנות האלפיים הראשונה שזכתה בגראנד סלאם ביחידות. היא הקנדית הראשונה שזכתה באליפות קנדה הפתוחה מאז זכייתה של פיי אורבן בשנת 1969, 50 שנה קודם לכן.

==ביוגרפיה==
אנדרסקו נולדה במיסיסוגה, אונטריו שבקנדה, למשפחה מרקע נוצרי. שני הוריה היגרו לשם מרומניה ב-1994, לפני לידתה, לאחר מכן אביה, ניקוּ אנדרסקוּ החל לעבוד כמהנדס, ואמה בהמשך כקצינת ציות בחברת השקעות. היא החלה לשחק טניס בגיל 7 בפיטשט שברומניה, לאחר שהוריה שבו לארץ מולדתם לתקופה קצרה. מספר שנים לאחר מכן חזרה המשפחה למיסיסוגה שבקנדה, עיר הולדתה. בגיל 11 היא עברה להתאמן בטורונטו, במסגרת תוכנית לאומית לטניסאים מקנדה.

== קריירה ==

=== 2019 ===
אנדרסקו זכתה בתואר WTA הראשון שלה, בטורניר אינדיאן וולס מאסטרס שנערכה בקליפורניה במרץ 2019, לאחר שקיבלה כרטיס חופשי. בשלב רבע הגמר היא ניצחה את גרביניה מוגורוסה מספרד בשתי מערכות (0-6, 1-6), בשלב חצי הגמר את אלינה סביטולינה מאוקראינה ב-3 מערכות (3-6, 6-2, 4-6) ובמשחק הגמר היא ניצחה את אנג'ליק קרבר מגרמניה ב-3 מערכות (6–4, 3–6, 6–4). בכך הייתה לטניסאית הצעירה ביותר שזוכה בטורניר זה מאז זכייתה של סרינה ויליאמס מארצות הברית בשנת 1999 והזוכה הראשונה בהיסטוריה של הטורניר בעזרת כניסה חופשית לטורניר.

בטורניר קנדה מאסטרס שנערך בטורונטו באוגוסט אותה שנה השתתפה אנדרסקו כשחקנית לא מדורגת וזכתה בתואר WTA השני שלה לאחר ניצחון במשחק הגמר על סרינה ויליאמס שפרשה בתחילת המשחק במצב של 1-3 לטובת אנדרסקו. בסיבוב הראשון היא ניצחה את בת ארצה יוג'יני בושאר ב-3 מערכות (6-4, 1-6, 4-6), בסיבוב השלישי היא ניצחה את קיקי ברטנס (5 בטורניר) מהולנד ב-3 מערכות (1-6, 7-6 <sup>7-9</sup>, 4-6), ברבע הגמר היא ניצחה את קרולינה פלישקובה מצ'כיה (3 בטורניר) ב-3 מערכות (0-6, 6-2, 4-6) ובשלב חצי הגמר את סופיה קנין מארצות הברית בשתי מערכות (4-6, 6-7 <sup>5-7</sup>).
====תואר גראנד סלאם ראשון====
באליפות ארצות הברית שנערכה בספטמבר זכתה אנדרסקו בתואר הגראנד סלאם הראשון שלה לאחר ניצחון במשחק הגמר על חביבת הקהל סרינה ויליאמס (8 בעולם) בשתי מערכות (6–3, 5-7). בעקבות זכייתה היא עלתה מהמקום ה-15 למקום החמישי בעולם, דירוג השיא שלה. בסיבוב השני היא ניצחה את קירסטן פליפקנס מבלגיה בשתי מערכות (3-6, 5-7), בסיבוב השלישי היא ניצחה את קרולין ווזניאקי מדנמרק בשתי מערכות (4-6, 4-6), בסיבוב הרביעי היא ניצחה את טיילור טאונסנד מארצות הברית ב-3 מערכות (1-6, 6-4, 2-6), בשלב רבע הגמר היא ניצחה את אליזה מרטנס מבלגיה ב-3 מערכות (6-3, 2-6, 3-6) ובשלב חצי הגמר היא ניצחה את בלינדה בנצ'יץ' משווייץ (13 בעולם) בשתי מערכות (7–6 <sup>3-7</sup>, 5-7).

===2020===
אנדרסקו החמיצה את החודשים הראשונים של עונת 2020, כולל את אליפות אוסטרליה הפתוחה, בגלל פציעה בברך בטורניר אליפות סבב ה-WTA ולכן, היא לא השתתפה ולא הייתה יכולה להגן על התואר שלה באליפות אינדיאן וולס הפתוחה, אליפות ארצות הברית הפתוחה וביתר הטורנירים בגלל מגפת הקורונה.

==קישורים חיצוניים==

קטגוריה:טניסאיות קנדיות
קטגוריה:טניסאיות זוכות אליפות ארצות הברית הפתוחה בטניס
קטגוריה:קנדיות שנולדו ב-2000
לנצ'סטר לייט 6

לנצ'סטר לייט 6 (באנגלית: Lanchester Light Six, קרוי גם: Lanchester 12-6) היא מכונית סלון קטנה מתוצרת יצרנית הרכב הבריטית Daimler Company אשר יוצרה בין השנים 1934–1937 בבריטניה.

Lanchester Motor Company הייתה חברת בת של BSA (חברה) עד שנת 1930, ולאחר מכן חברת בת של Daimler Company .

==תצורות==

* 4 דלתות - סלון.
* 4 דלתות - ספורט-סלון (sports saloon).
* קופה.

===מחירים===
* מחיר היחידה מדגם "סלון" עמד על 365 לירה שטרלינג (שנת 1935, בריטניה).
* מחיר היחידה מדגם "ספורט-סלון" עמד על 375 לירה שטרלינג (שנת 1935, בריטניה).
* מחיר היחידה מדגם "קופה" עמד על 390 לירה שטרלינג (שנת 1935, בריטניה).

=="לנצ'סטר לייט 6"==

* הסגנונות הפופולריים ביותר היו דגמי ה"סלון". אלה היו זמינים כ"שש אור" (Light Six) "וגם כ"ארבע אור" (four light). המונח "אור" מתייחס כאן לחלונות הצדדיים. לשש-האור היה קו גג ארוך יותר עם חלון צד שלישי מאחורי הדלת האחורית. לדגם ה-"סלון-הספורט" עם "ארבע אור" היה גוף בד ראש קבוע מעל קו המותניים.
* מנוע קדמי - בלוק המנוע: מבנה המכיל ברזל יצוק עם ראש אינטגרלי, רכוב על ארכובה אלומיניום דו חלקית.
* מנוע בנזין.
* סוג הנעה: הנעה אחורית.
* מנוע קירור מים - מים נשלטים על ידי תרמוסטט עם משאבה ומאוורר לרדיאטור.
* מאייד מתוצרת "SU carburettor" .
* בלמים מכניים.
* קיבולת מכל דלק - 45.5 ליטר.
* תאוצה בין 0–80 קמ"ש היא 27.4 שניות.

== תמונות ==
<gallery mode="packed" heights="160">
קובץ:1935 Lanchester 12-6 Sports Saloon 4330332737.jpg | "לנצ'סטר לייט 6" דגם "ספורט-סלון" שנת 1935
קובץ:Lanchester mot 2.jpg | "לנצ'סטר לייט 6", דגם "סלון", שנת 1936
</gallery>

== קישורים חיצוניים ==

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1934
קטגוריה:מכוניות בריטיות
מנשה גניש

מנשה גניש (נולד ב־14 בדצמבר 1960) הוא קצין בדימוס בדרגת גונדר אשר כיהן כמפקד מחוז מרכז בשירות בתי הסוהר.

== ביוגרפיה ==
גניש נולד בזכרון יעקב, למרים (רמו) ושלום, שעלו מלוב בשנת 1949.

את שירותו הצבאי עשה בחיל ההנדסה.

התגייס לשירות בתי הסוהר בשנת 1983, ושימש בתחילת הדרך כחובש ולאחר מיכן עבר לתחום המודיעין, שימש כקצין מודיעין בשלושה בתי סוהר, קמ"ן מחוז, סגן מפקד בימ"ר הדרים ולאחר מיכן כסגן קצין מודיעין ראשי.

שימש כמפקד בית הסוהר כרמל ומפקד בית סוהר עופר.

שימש כראש חטיבת הביטחון, וכממלא מקום ראש אגף המבצעים כשנה, בתקופה זו שינה את תפיסת הביטחון באגפים בהחלפת המנעולים הרבים למפתח מאסטר.

מפקד יחידת נחשון – כמפקד נחשון הוביל תהליכים לשיפור והתייעלות בתחום הליוויים וצמצום שעות עבודת הלוחמים.

בתקופתו סוכלו שני אירועי פח"ע על ידי לוחמי נחשון, הראשון בעיר הבירה בירושלים על ידי לוחם נחשון שחיסל את המחבל שהרג אזרח והמשיך במסע ההרג.

והאירוע השני בתל אביב על ידי לוחמי נחשון שנטרלו מחבל תוך כדי שהנ"ל דוקר אזרחים.

האירועים האלה חשפו את היחידה בתקשורת והעלו את תדמית היחידה והשב"ס.

בינואר 2016 קיבל את הפיקוד על מחוז מרכז. מחוז גדול ומורכב מאוד שעבר טלטלה גדולה.

טרם כניסתו לתפקיד התרחשו מספר אירועים קשים במחוז:

בריחת האסיר מיכאל יארוסלבסקי מבית החולים מאיר על ידי חטיפת נשק מסוהרים.

אירוע ירי בתוך בית סוהר רימונים על ידי האסיר סמואל שיינביין שבסופו חוסל האסיר, ובריחת האסיר ירון סנקר מבית חולים אסף הרופא.

בשנה האחרונה היו מספר ניסיונות של ארגוני פשיעה לפגוע באנשי סגל וירי למתחמי ביס"ר הדרים ואיילון וזאת במטרה לגרום לשינוי בהחלטות ולגרום ללחץ בקרב מקבלי ההחלטות.

במרץ 2021 פרש.

==חיים אישיים==
גניש נשוי לאיריס ואב לשניים, בעל תואר ראשון במנהל עסקים ותואר שני בחוג ללימודי ארץ ישראל אוניברסיטת חיפה.

== קישורים חיצוניים ==
* 
* 
* 

קטגוריה:בוגרי אוניברסיטת חיפה
קטגוריה:גונדרים בשירות בתי הסוהר
קטגוריה:ישראלים שנולדו ב-1960